Cuneiform Tablet BIN 4 19 (NBC 1666)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ḫi-na-a-ma a-na pu-šu-ke-en qí-bi-ma a-na-kam-ma a-ta-wa-ku-um i-na ni-kà-sí šu-ḫu-ut iš-tù té-er-tí iš-tí ša ki-ma i-a-tí i-ba-ší-ú a-na ša-ni-ú-tum ni-kà-sí a-ša-qal ú té-er-tí za-ku-tám lá a-ša-me šu-ma ša-du-e-tí i-ḫa-i-ṭù ki-ma té-er-tí pá-ni-at-ni a-wa-tim ta-e-er 4 GÚ AN.NA ù it-ra-sú ša ILLAT-at a-šur-ta-ak-lá-ku e-lá-ma a-šur-na-da ú qar-wi-a il₅-qé-ú 6 GÍN.TA a-na AN.NA-ki-a ú-šé-bu-lu-nim ú ṭup-pá-áš-nu ša té-er-tí-šu-nu ú-kà-al ša 6 GÍN a-na AN.NA-ki-a lá i-ba-tù-qú a-ḫi a-ta ki-ma ú-mu im-tí-du-ni-ni i-ḫi-id-ma KÙ.BABBAR ṣa-ru-pá-am ša-áš-qí-il₅-šu-ma šé-bi₄-lam ú a ša ki-ma i-a-tí a-na tur₄-ḫu-mì-it ta-ḫi-tám šu-pu-ur-ma té-er-tí lu-za-ki-ú-nim-ma lu-šé-bi₄-lu-nim a-na KÙ.BABBAR 8 ma-na ša ú-ṣur-ša-a-šur a-na šu-nu-nu i-dí-nu šu-ma KÙ.BABBAR i-dí-in i ki-iš-dá-tí-šu 2 ma-na KÙ.GI lu-ša-ki-lá-ni a-na DUMU i-sú-ri-ik qí-bi₄-ma 8.66666 ma-na KÙ.BABBAR ú ṣí-ba-sú ša iš-tù MU.5.ŠÈ lu-še-bi₄-lam 16 GÍN KÙ.BABBAR ša ša-du-e-tim i li-bi₄ a-mur-a-šur um-ma šu-ut-ma a-na a-šur-dan a-dí-in a-ma-kam a-šur-dan lu-ša-zi-za-ku-um 1 lu-bu-šu-um ma-sí-ú-um a-mur-a-šur na-áš-a-kum 5 TÚG DUMU dan-na-i-il₅ 2 TÚG SIG₅ a-lá-ḫu-um a-ḫu-ú qar-wi-a na-áš-a-kum dí-šu-nu-ma KÙ.BABBAR-áp-šu-nu a-na dan-a-šur dí-in ú a-ta i ra-mì-ni-kà ša ra-du-e-em ra-dí-ma i ma-qá-at té-er-tí-a KÙ.BABBAR-áp-kà li-qé a ša ú-ṣur-ša-a-šur i-ḫi-id 1 GÚ KÙ.BABBAR i-ta-áp-lá-ni